**Rikos** (tansk. *Forbrydelsen*) on tanskalainen rikosdraamasarja, jonka on tuottanut yleisradioyhtiö DR. Sarjan pääkäsikirjoittajana on toiminut Søren Sveistrup, ja sarjan päähenkilöä, kööpenhaminalaista rikosetsivää Sarah Lundia, esittää Sofie Gråbøl.

Ensimmäinen tuotantokausi
-------------------------

*Rikos*-sarjan ensimmäinen tuotantokausi esitettiin Tanskassa vuonna 2007. Kauden kymmenen ensimmäistä jaksoa esitettiin keväällä 2007, ja kymmenen viimeistä jaksoa oli tarkoitus esittää keväällä 2008. Suuren suosion takia kymmenen viimeistä jaksoa esitettiin jo syyskaudella 2007, ja viimeistä jaksoa seurasi 2 107 000 katsojaa.

Ensimmäinen tuotantokausi käsittelee lukiolaisen Nanna Birk Larsenin murhan selvittelyä. Tapahtumat sijoittuvat marraskuuhun 2003, ja jokainen jakso kuvaa yhden päivän tapahtumia. Syyllisiksi epäillään niin oppilaita ja opettajia kuin poliitikkojakin. Murhaajan henkilöllisyys pysyy pitkään avoimena.

Sarjasta tuli suosittu myös Britanniassa, ja se sai Bafta-palkinnon. Sekä kymmenen ensimmäistä että kymmenen viimeistä jaksoa olivat Emmy-ehdokkaina. Sarjasta tehtiin Yhdysvalloissa uusintaversio *Jälkiä jättämättä* (2011–2014).

Keskeisiä henkilöitä ensimmäisellä kaudella:

|  |  |  |
| --- | --- | --- |
|   Sofie Gråbøl   | … |   rikosetsivä Sarah Lund
  |
|   Søren Malling   | … |   apulaisetsivä Jan Meyer 
  |
|   Bjarne Henriksen   | … |   Theis Birk Larsen
  |
|   Ann Eleonora Jørgensen   | … |   Pernille Birk Larsen
  |
|   Nicolaj Kopernikus   | … |   Vagn Skærbæk 
  |
|   Lars Mikkelsen   | … |   Troels Hartmann
  |
|   Marie Askehave   | … |   Rie Skovgaard
  |
|   Bent Mejding   | … |   Poul Bremer
  |
|   Michael Moritzen   | … |   Morten Weber
  |
|   Morten Suurballe   | … |   Lennart Brix
  |
|   Kim Bodnia   | … |   valtionsyyttäjä Bülow
  |

Toinen tuotantokausi
--------------------

Toinen tuotantokausi oli kymmenen jakson mittainen, ja se esitettiin Tanskassa syys–marraskuussa 2009. Tapahtumat sijoittuvat vuoteen 2005. Asianajaja Anne Dragsholm löydetään murhattuna, mutta rikoksen selvittely ajautuu pian umpikujaan. Sarah Lund kutsutaan johtamaan tutkimuksia.

Keskeisiä henkilöitä toisella kaudella:

|  |  |  |
| --- | --- | --- |
|   Sofie Gråbøl   | … |   Sarah Lund
  |
|   Mikael Birkkjær   | … |   Ulrik Strange
  |
|   Morten Suurballe   | … |   Lennart Brix
  |
|   Ken Vedsegaard   | … |   Jens Peter Raben
  |
|   Nicolas Bro   | … |   Thomas Buch
  |
|   Finn Nielsen   | … |   Arild
  |
|   Søren Pilmark   | … |   Erik Köning
  |
|   Kurt Ravn   | … |   Gert Rue Eriksen
  |
|   Janus Nabil Bakrawi   | … |   Khan
  |

Kolmas tuotantokausi
--------------------

*Rikoksen* kolmas tuotantokausi esitettiin Tanskassa syys–marraskuussa 2012. Jaksoja oli jälleen kymmenen. Parlamenttivaalien lähestyessä kolme merimiestä löydetään murhattuina ja laivanvarustamo Zeelandin omistajan Robert Zeuthenin yhdeksänvuotias tytär siepataan.

Keskeisiä henkilöitä kolmannella kaudella:

|  |  |  |
| --- | --- | --- |
|   Sofie Gråbøl   | … |   Sarah Lund
  |
|   Morten Suurballe   | … |   Lennart Brix
  |
|   Nikolaj Lie Kaas   | … |   Mathias Borch
  |
|   Olaf Heine Johannessen   | … |   Kristian Kamper
  |
|   Trine Pallesen   | … |   Karen Nebel
  |
|   Sigurd Holmen le Dous   | … |   Asbjørn Juncker
  |
|   Anders W. Berthelsen   | … |   Robert Zeuthen
  |